— Патэнцыял ёсць у многіх навучэнцаў, настаўніку трэба толькі яго разгледзець і здолець развіць. Але зрабіць гэта можа толькі педагог з высокім прафесійным узроўнем. Для гэтага і патрэбна пастаяннае ўдасканальванне майстэрства і адукацыйных методык, бо тыя метады работы, якія давалі выдатны вынік пяць гадоў назад, сёння ўжо могуць быць не зусім актуальнымі. Каб вучням было цікава на ўроках і цікава з настаўнікам, трэба сачыць за зменамі навокал і ўкараняць усё эфектыўнае ў сваю дзейнасць, — падкрэслівае Уладзімір Грабцэвіч.